MUNICIPIUL SATU MARE

CABINET PRIMAR

Nr**.** 11344/20.02.2025

Kereskényi Gábor, Primar al Municipiului Satu Mare,

În temeiul prevederilor art. 136 alin. (1) din Ordonanța de Urgență a Guvernului nr. 57/2019 privind Codul administrativ, îmi exprim inițiativa în promovarea unui proiect de hotărâre având ca obiect *”modificarea și completarea Listei bunurilor din domeniul public al municipiului Satu Mare, aferente sistemului public de alimentare cu apă și canalizare, concesionate prin contractul de delegare nr. 12313/19.11.2009”*, în susținerea căruia formulez prezentul

**REFERAT DE APROBARE**

 Municipiul Satu Mare a delegat serviciul de alimentare cu apă și de canalizare către S.C. APASERV Satu Mare S.A. prin Contractul de delegare a gestiunii serviciilor publice de alimentare cu apă și de canalizare nr. 12.313/19.11.2009.

 Având în vedere finalizarea obiectivului de investiție privind extinderea rețelei de alimentare cu apă și canalizare în zona Bercu Roșu din Municipiul Satu Mare, se impune punerea la dispoziția societății Apaserv Satu Mare S.A. a acestor mijloace fixe.

 Datorită faptului că o parte a instalațiilor realizate în cadrul investiției de bază în sistemul de alimentare cu apă potabilă și de canalizare a Municipiului Satu Mare, Uzina de apă Mărtinești și Stația de epurare au fost scoase din funcțiune și sunt propuse spre casare, se impune ca acestea să fie scoase din lista bunurilor de retur cuprinse în anexa la Contractul de delegare.

 Deasemenea s-a procedat la reevaluarea întregului patrimoniu public și privat al Municipiului Satu Mare potrivit dispozițiilor a**rt. 2^2**. din OG 81/2003 privind reevaluarea și amortizarea activelor fixe aflate în patrimoniul instituțiilor publice, cu modificările și completările ulterioare. În acest sens se impune modificarea Listei bunurilor de retur din domeniul public al municipiului Satu Mare, aferente sistemului public de alimentare cu apă și canalizare, cu valorile juste rezultate în urma reevaluării.

 Față de cele expuse mai sus, văzând și prevederile din Codul administrativ aprobat prin OUG nr.57/2019, cu modificările și completările ulterioare potrivit cărora Consiliul Local asigură potrivit competențelor sale și în condițiile legii și cadrul necesar pentru furnizarea serviciilor publice de interes local și exercită în numele UAT toate drepturile și obligațiile corespunzătoare participațiilor deținute de societate,

 Urmare a celor de mai sus propun spre analiză și aprobare Consiliului Local prezentul proiect de hotărâre.

 **Inițiator PROIECT,**

 **PRIMAR**

 **Kereskényi Gábor**

Munich Diana